টাই কব

টাইরাস রেমন্ড কব (১৮ ডিসেম্বর ১৮৮৫  – ১৭ জুলাই ১৯৬১) তাঁর ডাক নাম দ্য জর্জিয়া পীচ দ্বারা পরিচিত ছিলেন। তিনি ছিলেন আমেরিকান মেজর লিগ বেসবল (এমএলবি) আউটফিল্ডার। তিনি গ্রামীণ এলাকা ন্যারোস, জর্জিয়া তে জন্মগ্রহণ করেছিলেন। কব ২২ টি মরসুম ডেট্রয়েট টাইগারস দলের পক্ষে ছিলেন যার মধ্যে প্লেয়ার-ম্যানেজার হিসাবে শেষ ছয়টি মরসুম কাটিয়েছেন এবং ফিলাডেলফিয়া অ্যাথলেটিক্স-এ তাঁর কর্ম-জীবন শেষ করেন। ১৯৩৬ সালে কোব উদ্বোধনকারী বেসবল হল অফ ফেম ব্যালট -এ যে কোনও খেলোয়াড়ের মধ্যে সর্বাধিক ভোট লাভ করেছিলেন। তিনি সম্ভাব্য ২২৬ ভোটের মধ্যে ২২২ পেয়েছিলেন (৯৮.২%)। ১৯৯২ সালে টম সিভার অবধি আর কোনও খেলোয়াড়ই এত উচ্চ শতাংশের ভোট পাননি। ১৯৯৯ সালে স্পোর্টিং নিউজ টাই কবকে তাঁদের "বেসবলের ১০০ গ্রেটেস্ট প্লেয়ার" তালিকায় তৃতীয় স্থান দিয়েছিল।

কব তাঁর খেলোয়াড় জীবনে ৯০ টি এমএলবি রেকর্ড স্থাপনের ব্যাপক কৃতিত্ব অর্জন করেছিলেন। তাঁর মোট মিলিত রান ৪,০৬৫ এবং তাঁর ব্যাটে করা রান (তাঁর ঘরোয়া রানের সামঞ্জস্য বিধানের পরে) এখনও পর্যন্ত কোনও বড় লিগ খেলোয়াড়ের করা সর্বোচ্চ। ২০১৯ মরসুমের শেষ পর্যন্ত এখনও তাঁর বেশ কয়েকটি রেকর্ড অক্ষত রয়েছে যার মধ্যে আছে কেরিয়ারের সর্বোচ্চ ব্যাটিং গড় (.৩৬৬ বা .৩৬৭ উৎসের উপর নির্ভর করে) এবং কেরিয়ারে সর্বোচ্চ ১১ টি (বা ১২ উৎসের উপর নির্ভর করে) ব্যাটিং শিরোনাম এর মর্যাদা। তিনি প্রায় অর্ধ শতাব্দী বা তারও বেশি সময় ধরে তাঁর অন্যান্য রেকর্ড ধরে রাখতে পেরেছিলেন। যেমন মেজর লিগ বেসবলে কেরিয়ারের ব্যাটিং গড় নেতাদের তালিকায় ১৯৮৫ অবধি হিট (৪,১৮৯ বা ৪,১৯১ উৎস অনুসারে), কেরিয়ারের সর্বাধিক রান ২০০১ এর আগে অবধি (২,২৪৫ বা ২,২৪৬ উৎস অনুসারে), কেরিয়ারে সবচেয়ে বেশি গেমস খেলে (৩,০৩৫) ১৯৭৪ অবধি ব্যাটে থেকে এসেছে (১১,৪২৯ বা ১১,৪৩৪ উৎসের উপর নির্ভর করে) এবং আধুনিক রেকর্ড ১৯৭৭ অবধি কেরিয়ারের সর্বাধিক স্টোলেন বেস এর (৮৯২) জন্য। এখনও তিনি (৫৪ বার) স্টিলিং হোমের জন্য এবং স্টিলিং সেকেন্ড বেস, থার্ড বেস এবং হোমের জন্য পর পর (৪ বার) কৃতিত্বের অধিকারী এবং সর্বকনিষ্ঠ খেলোয়াড় হিসাবে ৪,০০০ হিট সহ ২ হাজার রান পূর্ণ করেছেন। সেই সঙ্গে ২৭১ টি ত্রুটি সহ কব সর্বকালের মধ্যে পঞ্চম স্থান লাভ করেন এবং তা যে কোনও আমেরিকান লিগ (এএল) আউটফিল্ডারের দ্বারা করা সর্বাধিক।

কোবের উত্তরাধিকার কিছুটা কলঙ্কিত হয়েছে তাঁর মৃত্যুর পরে মুক্তি পাওয়া জীবনী থেকে। বেশিরভাগ ক্ষেত্রেই এই জীবনী থেকে উদ্ভূত হয়েছে অসম্মানজনক বর্ণবাদ এবং হিংস্রতার অভিযোগ। আসলে কোবের উত্তরাধিকারের মধ্যে রয়েছে জর্জিয়ার বাসিন্দাদের জন্য রাখা একটি বিশাল কলেজ বৃত্তি তহবিল। এই অর্থ লাভ হয়েছে কোকা কোলা এবং জেনারেল মোটরস এ তাঁর প্রথম বিনিয়োগের দ্বারা। হিংস্র মানুষ হিসাবে কবকে তুলে ধরে ছিলেন তাঁর প্রথম জীবনী লেখক ক্রীড়াবিদ আল স্টাম্প। তিনি কব সম্পর্কে গল্পগুলি সংবেদনশীলভাবে ছড়িয়ে দিতে সমর্থ্য হয়েছিলেন এবং সেগুলি যে মূলত কাল্পনিক তা প্রমাণিত হয়েছে। . যদিও তিনি প্রায়ই হিংসাত্মক সংঘাতের জন্য পরিচিত ছিলেন তবুও তিনি মেজর লিগে যোগদানকারী কৃষ্ণাঙ্গ খেলোয়াড়দের পক্ষে অনুকূল বক্তব্য রেখেছিলেন এবং বিখ্যাত দানশীল ব্যক্তি ছিলেন।

মন্তব্য

তথ্যসূত্র

বহিঃসংযোগ

প্রাতিষ্ঠানিক ওয়েবসাইট
টাই কব মিউজিয়াম
"Fast Running Got Ty Cobb to his Wedding on Time,"  Atlanta Georgian, August 7, 1908, Atlanta Historic Newspapers Archive, Digital Library of Georgia.
"Timeline of Ty Cobb's Life" 
Ty Cobb: The Georgia Peach historical marker

 
১৮৮৬-এ জন্ম
১৯৬১-এ মৃত্যু
ন্যাশনাল বেসবল হল অফ ফেম ইনডাকটিস
মেজর লিগ বেসবল সেন্টার ফিল্ডার
ডেট্রয়েট টাইগারস খেলোয়াড়
ফিলাডেলফিয়া অ্যাথলেটিক্স খেলোয়াড়
জর্জিয়ার (মার্কিন যুক্তরাষ্ট্র) বেসবল খেলোয়াড়
আমেরিকান লিগ ট্রিপল ক্রাউন বিজয়ী
আমেরিকান লিগ স্টোলেন বেস চ্যাম্পিয়নস
ডেট্রয়েট টাইগার্স ম্যানেজার্স
অগাস্টা ট্যুরিস্টস খেলোয়াড়
অ্যানিস্টন (মাইনর লিগ বেসবল) খেলোয়াড়
মার্কিন সেনা কর্মকর্তা
আমেরিকান এপিস্কোপালিয়ানস
প্রোস্টেট ক্যান্সার থেকে মৃত্যু
ডেট্রয়েটের ক্রীড়াবিদ
আটলান্টার ক্রীড়াবিদ
রয়স্টন, জর্জিয়ার ব্যক্তি
প্রথম বিশ্বযুদ্ধের মার্কিন সামরিক কর্মী
মেজর লিগ বেসবল খেলোয়াড়-পরিচালক
জর্জিয়ার ব্যাংকস কাউন্টির ব্যক্তি
জর্জিয়ার সমাধি (মার্কিন যুক্তরাষ্ট্রের)
অ্যাথারর্টন, ক্যালিফোর্নিয়া থেকে ব্যক্তি
খেলাধুলায় হিংস্রতা
মার্কিন যুক্তরাষ্ট্রের সেনা কর্মকর্তা
২০শ শতাব্দীর মার্কিন পুরুষ ক্রীড়াবিদ